Πίτσα Μπουρνόζου

Η **Πίτσα Μπουρνόζου** (23 Φεβρουαρίου 1945 - 5 Ιανουαρίου 2007) ήταν Ελληνίδα ηθοποιός, μεταφράστρια και ποιήτρια.

## Βιογραφία
Γεννήθηκε στην Αθήνα και έδειξε από μικρή το ταλέντο της. Μαθήτρια ακόμα στο Ινστιτούτο Αγγλικών IAS, έπαιξε το ρόλο της Αμάντα στον *Γυάλινο κόσμο* του Τένεσι Ουίλιαμς σε παράσταση που ανέβασε ο Σταμάτης Φασουλής, μαθητής αγγλικών και εκείνος του φροντιστηρίου. Ηταν φυσικό λοιπόν να την κερδίσει το θέατρο. Τελείωσε τη δραματική σχολή του Θεάτρου Τέχνης Καρόλου Κουν με άριστα το 1968 και συμπλήρωσε τις θεατρικές της σπουδές στο *[[London School of Dramatic Art]]*.

Μιλούσε και μετέφραζε Αγγλικά και Γερμανικά. Είχε πάρει μαθήματα πιάνου, βιολιού και κιθάρας. Είχε παρακολουθήσει μαθήματα χορού/κίνησης στο *City Literary Institute of London* με τον Ρόναλντ Ουίλσον, στη Ζουζού Νικολούδη, στην Ερση Πίττα, στον Ντανιέλ Λομμέλ, στην Καίη Χόλντεν, κλασσικού μπαλέτου στη Σόνια Μοριάνοβα και ρυθμικής στις Emmy Speck και Μatey-Ρουσοπούλου. Εκτός από την ηθοποιία και τη μετάφραση, δίδαξε σε θεατρικές σχολές και εργαστήρια, σκηνοθέτησε, επιμελήθηκε σκηνικά και κουστούμια, έγραψε θεατρικά, ποιήματα, διηγήματα, κ.α. Ποιήματά της έχουν δημοσιευθεί στα λογοτεχνικά περιοδικά Υδρία, Μικρή υδρία, Περίπλους, Ομπρέλα, Ρωγμές και Οδός Πανός.
 
Ήταν μέλος του Σωματείου Ελλήνων Ηθοποιών (ΣΕΗ), της Ενωτικής Πορείας Συγγραφέων (ΕΠΟΣ), του L'Institut International du Theatre (ITI), κλπ. Είχε τιμηθεί με μετάλλιο από τον Δήμο Ελευσίνας για απαγγελία.

Στην ΕΡΤ συμμετείχε ως ηθοποιός, σκηνοθέτης και μεταφράστρια, καθώς και ως παραγωγός στο ραδιόφωνο και σε παιδικές εκπομπές, αλλά κυρίως πήρε μέρος σε πολλές θεατρικές παραστάσεις του Θεάτρου της Δευτέρας.

Λίγες μέρες πριν από το θάνατό της από πνευμονία, πήρε μέρος σε μία έκθεση στην Ελληνική Φωτογραφική Εταιρεία με πρωτότυπα δικά της σχέδια στον υπολογιστή.

## Φιλμογραφία

### Τηλεόραση

### Ραδιόφωνο

### Θεατρικές συμμετοχές

### Ταινίες [[ταινία μικρού μήκους|μικρού μήκους]]

### Ταινίες μεγάλου μήκους

## Μεταφράσεις

### Μεταφράσεις που έχουν εκδοθεί

### Μεταφράσεις για το ΕΙΡ και την ΑΣΤΗΡ Τ.Β.

### Μεταφράσεις για το θέατρο

### Μεταγλωττισμένες παραγωγές στις οποίες συμμετείχε

## Παραπομπές

* «"Εφυγε" η ηθοποιός Πίτσα Μπουρνόζου» - ''Ελευθεροτυπία'' 15/1/2007
* «Πίτσα Μπουρνόζου» - ''Ριζοσπάστης'' 16/1/2007

## Πηγές
* «Περιοδικό Τομές τεύχος 54, Νοέμβριος 1979»
* «Περιοδικό Υδρία τεύχος 27-30, εκδόσεις Οστρακα, Πάτρα 1980»
* «Περιοδικό Μικρή υδρία τεύχος 33-34, εκδόσεις Οστρακα, Πάτρα 1981»
* «Περιοδικό Περίπλους τεύχος 51, εκδόσεις Περίπλους, έτος 18/2002»
* «Μεταπτυχιακό Πρόγραμμα Τμήματος Θεατρικών Σπουδών-Εργασία για το μάθημα Προφορικής ιστορίας και Βιογραφίας ηθοποιών της Φωτεινής Σωτήρχου-Διδάσκων Πλάτων Μαυρομούστακος 2003-2004 σελ. 13-27»
* «Περιοδικό Ομπρέλα τεύχος 74, Σεπτέμβριος-Δεκέμβριος 2006»
* «Πίτσα Μπουρνόζου-Χάθηκε μια αιώνια ενζενύ» - *Τα Νέα* 23/1/2007
* «Πίτσα Μπουρνόζου» - Περιοδικό Ατάκα ΣΕΗ φύλλο 44 Ιανουάριος-Φεβρουάριος 2007»
* «Μνήμες του χαμού μια πολύ ιδιαίτερη παρουσία - Περιοδικό Ομπρέλα τεύχος 76, Μάρτιος-Μάϊος 2007»
* «Αφιέρωμα- Περιοδικό Αντίλαλος της Βρίσας, τεύχος 41, σελ. 158, Ανοιξη 2007»
* «Πίτσα Μπουρνόζου-Μια κατάθεση στη μνήμη της- Περιοδικό Ομπρέλα τεύχος 80, Μάρτιος-Μάιος 2008»
* «Πίτσα Μπουρνόζου-Η φωνή της "Αμάντα" του Τ.Ουίλιαμς - Περιοδικό Ρωγμές τεύχος 9, Μάρτιος 2008»
* «Μνήμη Πίτσας Μπουρνόζου- Περιοδικό Ομπρέλα τεύχος 81, Ιούνιος-Αύγουστος 2008»
* «Πίτσα Μπουρνόζου-Γυναίκα μέσα στη νύχτα- Περιοδικό Ρωγμές τεύχος 10, Ιούνιος 2008»
* «Σελίδες για την Πίτσα Μπουρνόζου- Περιοδικό Οδός Πανός τεύχος 143, Ιανουάριος-Μάρτιος 2009»
* «"Οδός" Μπουρνόζου» - *Τα Νέα* 20/1/2009
* «Περιοδικό Index τεύχος 28, Φεβρουάριος 2009»

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες μεταφραστές
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί ραδιοφώνου
Κατηγορία:Ελληνίδες ηθοποιοί φωνής